Z Opole/Uopole/Opolí/Uppeln/Oppeln. Jo znate, až wjele luźi a wšake towaristwa w Pólskej se zajmuju za serbsku rěc, kulturu a stawizny. Pśed někotarymi lětami (2012) su na pśikład na iniciatiwu pólsko-serbskego towaristwa w Opolu „Pro Lusatia“ wujšli kniglicki „Serski kral – Łužycki król“ utopiska komedija našogo casa z pjera Jurija Kocha, napisana za hochosku źiwadłowu kupku w tamnjejšem dialekśe. Biografiju serbskego literata jo spisał a zestajił bibliografiju dr. Piotr Pałys, pśedsedaŕ opolskego towaristwa „Pro Lusatia“. Kus jo se śišćał dwójorěcnje: jo se ga pśełožył teke do pólskeje rěcy.
szl_Latn